****

คำสั่งองค์การบริหารส่วนตำบลหนองหมากฝ้าย

ที่ / 2566

เรื่อง ระบบสำหรับการปฏิบัติหน้าที่โดยวิธีการทางอิเล็กทรอนิกส์

โดยที่มาตรา ๑๖ วรรคหนึ่ง แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕ บัญญัติว่าในกรณีที่มีกฎหมาย กฎ มติ หรือคำสั่งกำหนดให้การปฏิบัติหน้าที่ของเจ้าหน้าที่ของรัฐต้องทำเป็นลายลักษณ์อักษร เป็นหนังสือ หรือเป็นเอกสาร ถ้าเจ้าหน้าที่ของรัฐ ได้จัดทำโดยวิธีการทางอิเล็กทรอนิกส์ตามระบบที่หัวหน้าหน่วยงานของรัฐกำหนดแล้ว ให้ถือว่าเจ้าหน้าที่ของรัฐได้ดำเนินการโดยชอบด้วยกฎหมาย กฎ มติ หรือคำสั่งนั้นแล้ว สมควรกำหนดระบบสำหรับการปฏิบัติหน้าที่ของเจ้าหน้าที่องค์การบริหารส่วน ตำบลหนองหมากฝ้าย โดยวิธีการทางอิเล็กทรอนิกส์ตามบทบัญญัติดังกล่าว เพื่อเพิ่มประสิทธิภาพในการปฏิบัติราชการ

อาศัยอำนาจตามความในมาตรา ๑๖ วรรคหนึ่ง แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕ องค์การบริหารส่วนตำบลหนองหมากฝ้าย จึงมีคำสั่ง ดังต่อไปนี้

ข้อ ๑ ในคำสั่งนี้

“สำนักงาน” (หรือ “กรม” ฯลฯ) หมายความว่า องค์การบริหารส่วนตำบลหนองหมากฝ้าย

ข้อ ๒ ให้เจ้าหน้าที่ของสำนักงานปฏิบัติหน้าที่ในระบบอิเล็กทรอนิกส์

(๑) ระบบ skwsarabanflow.net

(๒) ไปรษณีย์อิเล็กทรอนิกส์ (อีเมล) [6270511@dla.go.th](mailto:6270511@dla.go.th) ที่สำนักงานจัดสรรให้

(๓) แอปพลิเคชัน Facebook องค์การบริหารส่วนตำบลหนองหมากฝ้าย

(๔) ระบบ E-Service (www.nongmakfai.go.th)

ข้อ ๓ คำสั่งใดขัดหรือแย้งกับคำสั่งนี้ ให้ใช้คำสั่งนี้แทน

ทั้งนี้ ตั้งแต่วันที่ เดือน ตุลาคม พ.ศ. 2566 เป็นต้นไป

สั่ง ณ วันที่ เดือน ตุลาคม พ.ศ. 2566

นางสาวนิภาพร ถาวรยิ่ง

นายกองค์การบริหารส่วนตำบลหนองหมากฝ้าย

**หมายเหตุ** : ในกรณีที่หน่วยงานใดมีการออกคำสั่งกำหนดระบบสำหรับการปฏิบัติหน้าที่โดยวิธีการทางอิเล็กทรอนิกส์ตามมาตรา ๑๖ วรรคหนึ่ง ไว้แล้ว และประสงค์จะแก้ไขปรับปรุง เช่น เพื่อให้สอดคล้องกับวิธีการทางอิเล็กทรอนิกส์ที่คณะรัฐมนตรีมีมติกำหนดตามมาตรา ๖ ประกอบกับมาตรา ๑๙ หรือเพื่อเพิ่มระบบอิเล็กทรอนิกส์ใด ๆ ขึ้นใหม่เพื่อเพิ่มประสิทธิภาพในการปฏิบัติราชการมากยิ่งขึ้น สามารถดำเนินการได้ตามแนวทางตัวอย่าง ดังต่อไปนี้

(๑) อาจแก้ไขคำปรารภ/อารัมภบท เป็นข้อความดังต่อไปนี้ ก็ได้

*“โดยที่เป็นการสมควรปรับปรุงคำสั่ง..........(ระบุชื่อหน่วยงาน).......... ที่ ../.... เรื่อง ระบบสำหรับการปฏิบัติหน้าที่โดยวิธีการทางอิเล็กทรอนิกส์ ลงวันที่ .. เดือน........ พ.ศ. ....   
ให้มีความเหมาะสมและเพิ่มประสิทธิภาพในการปฏิบัติราชการมากยิ่งขึ้น”*

(๒) กรณีคำสั่งฉบับปรับปรุง (หมายถึง กรณีที่ยกเลิกคำสั่งฉบับเดิมเพื่อใช้ฉบับใหม่)   
ให้เพิ่มความเป็นข้อ ๑ ดังนี้

*“ข้อ ๑ ให้ยกเลิกคำสั่ง..........(ระบุชื่อหน่วยงาน).......... ที่ ../.... เรื่อง ระบบสำหรับการปฏิบัติหน้าที่โดยวิธีการทางอิเล็กทรอนิกส์ ลงวันที่ .. เดือน........ พ.ศ. ....”*

อนึ่ง ในกรณีที่หน่วยงานใดเคยมีการแก้ไขเพิ่มเติมคำสั่งกำหนดระบบสำหรับ  
การปฏิบัติหน้าที่โดยวิธีการทางอิเล็กทรอนิกส์ตามมาตรา ๑๖ วรรคหนึ่ง ฉบับเดิม ส่งผลให้มีระบบอิเล็กทรอนิกส์ตามคำสั่งหลายฉบับ และยังมีผลใช้บังคับอยู่ทุกฉบับ ให้ระบุชื่อคำสั่งดังกล่าวไว้ในข้อ ๑   
หรือข้อยกเลิกนี้ ทุกฉบับ ทั้งนี้ โดยเรียงลำดับตามเลขที่คำสั่ง หรือวันที่มีผลใช้บังคับ แล้วแต่กรณี   
ดังตัวอย่างต่อไปนี้

*“ข้อ ๑ ให้ยกเลิก*

*(๑) คำสั่ง..........(ระบุชื่อหน่วยงาน).......... ที่ ../.... เรื่อง ระบบสำหรับการปฏิบัติหน้าที่โดยวิธีการทางอิเล็กทรอนิกส์ ลงวันที่ .. เดือน........ พ.ศ. ....*

*(๒) คำสั่ง..........(ระบุชื่อหน่วยงาน).......... ที่ ../.... เรื่อง ระบบสำหรับการปฏิบัติหน้าที่โดยวิธีการทางอิเล็กทรอนิกส์ ลงวันที่ .. เดือน........ พ.ศ. ....*

*(๓) คำสั่ง..........(ระบุชื่อหน่วยงาน).......... ที่ ../.... เรื่อง ระบบสำหรับการปฏิบัติหน้าที่โดยวิธีการทางอิเล็กทรอนิกส์ ลงวันที่ .. เดือน........ พ.ศ. ....”*

ทั้งนี้ ในกรณีเช่นว่านี้ อาจแก้ไขคำปรารภ/อารัมภบท เป็นข้อความดังต่อไปนี้ ก็ได้

*“โดยที่เป็นการสมควรปรับปรุงคำสั่ง..........(ระบุชื่อหน่วยงาน)..........ว่าด้วยระบบสำหรับการปฏิบัติหน้าที่โดยวิธีการทางอิเล็กทรอนิกส์ ให้มีความเหมาะสมและเพิ่มประสิทธิภาพ  
ในการปฏิบัติราชการมากยิ่งขึ้น*

(๓) ในกรณีที่มีการปรับปรุงคำสั่งกำหนดระบบฯ คำสั่งนั้นจะมีผลใช้บังคับในวันที่ระบุ  
ในความตอนท้ายของคำสั่ง เว้นแต่คำสั่งใดไม่มีการกำหนดวันมีผลใช้บังคับไว้อย่างชัดเจน คำสั่งนั้นจะมีผลใช้บังคับในวันที่ผู้มีอำนาจลงนาม หน่วยงานเจ้าของประกาศจึงควรเร่งประชาสัมพันธ์คำสั่งฉบับใหม่ให้เจ้าหน้าที่ภายในหน่วยงานทราบเพื่อถือปฏิบัติให้สอดคล้องโดยเร็ว เพื่อเพิ่มประสิทธิภาพของหน่วยงานและเจ้าหน้าที่ และป้องกันมิให้เกิดผลกระทบต่อการปฏิบัติราชการ